

**Rīgas 1. Kristīgā pamatskola**

Augusta Deglava iela 3, Rīga, LV-1009, tālrunis 67474613, e-pasts [r1krps@riga.lv](mailto:r1krps@riga.lv)

ATTĪSTĪBAS PLĀNS

2024./2025. – 2027./2028. mācību gadam

**I. VISPĀRĒJS SKOLAS RAKSTUROJUMS**

Rīgas 1. Kristīgā pamatskola (turpmāk – Skola) dibināta 1991. gadā. Skola atrodas 1909. gadā celtā skolai paredzētā ēkā ar senu un unikālu vēsturi. Pēc Rīgas pilsētas Domes lēmuma 1904. gadā tika ielikts skolas ēkas pamatakmens, tā bija pēc arhitekta Reinholda Georga Šmēlinga plāna pirmā uzceltā skola Rīgā. 2024. gada septembrī Skola atzīmē 120 gadus kopš skolas ēkas pamatakmens ielikšanas un kristīgo skolu pedagoģijas paņēmienu pārmantošanas fenomenu cauri Latvijas vēstures līkločiem. Skolas nosaukums ietver sevī būtisku misiju – mācīt izpratni par kristīgām vērtībām, sniegt reliģisku, garīgu audzināšanu plašākā un dziļākā veidā, aktualizējot un iedzīvinot to 21. gadsimta kontekstā. Skolā ir atvērta un iekļaujoša mācību vide, pievēršot uzmanību individuālai pieejai un sekmējot izglītojamo radošo domāšanu un izpratni par dažādiem kultūras, reliģijas un sociālpsiholoģiskiem procesiem. Blakus jau esošām attīstās jaunas tradīcijas. Liela vērība tiek pievērsta patriotiskai un pilsoniskai, kā arī sociāli emocionālai audzināšanai, lai sekmētu personības pilnvērtīgai izaugsmei nepieciešamo emocionālo un garīgo labklājību. Skola saglabā tās dibināšanas pamatā ieliktās kristīgās tradīcijas – aktīvi sadarbojas ar dažādu konfesiju draudžu ganiem, īpaši ar Sv. Pāvila baznīcas un Jaunās Svētās Ģertrūdes baznīcas mācītājiem, kā arī kristīgas vērtības pārstāvošām spēcīgām personībām un starptautiskām reliģiskām un labdarības un Skolas apkaimes nevalstiskajām organizācijām. Skolas vadība atbalsta izglītojamo un darbinieku iniciatīvas, rosina darboties projektos un profesionālajās institūcijās. Skolai ir sava mājas lapa (<https://kristigaskola.lv/>) un konts sociālajā tīklā *Facebook* (<https://www.facebook.com/kristigaskola?locale=lv_LV>) .

Izglītojamo skaits un īstenotās izglītības programmas

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot 2024./2025. māc.g. (01.09.2024.) |
| Nr. | Licencēšanas  datums |
| Pamatizglītības programma | 21011111 |  | 3365 | 29.07.2020. | 167 |

2024./2025. mācību gadā uzsāk mācības 167 izglītojamie no 1. līdz 9. klasei. Tiek īstenotas 12 interešu izglītības programmas. Skolā strādā 52 darbinieki. No tiem 37 pedagoģiskie darbinieki. Skolas vadību nodrošina direktore un trīs vietnieki: divi direktora vietnieki izglītības jomā (kopā 0,9) un viens direktora vietnieks administratīvi saimnieciskajā darbā (1 slodze). Skolas bibliotēkas darbu nodrošina viena bibliotekāre. Atbalstu izglītojamiem, vecākiem un pedagogiem ikdienas darbā nodrošina Atbalsta komanda – izglītības psihologs, sociālais pedagogs, speciālais pedagogs, logopēds, medicīnas māsa, karjeras konsultants. Skolā darbojas pagarinātās dienas grupa. Skolas metodisko darbu pārrauga 4 mācību jomas (turpmāk – MJ): valodu un sociālā, un pilsoniskā; dabaszinātņu un matemātikas; kultūras izpratnes un pašizpausmes mākslā, tehnoloģiju, sporta un veselības; iekļaujošās izglītības atbalsta un vērtībizglītības jomas. Skolā darbojas Skolas padome (seši izglītojamo vecāku pārstāvji, divi Skolēnu domes locekļi, pieci pedagogi, vadību ieskaitot). Aktīvi darbojas Skolēnu dome.

Uzņemšana pamatskolā notiek atbilstoši Ministru kabineta 2022. gada 11. janvāra noteikumiem Nr. 11 *“Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē”*.

Izglītības kvalitātes valsts dienests Rīgas 1. Kristīgajai pamatskolai izsniedzis akreditācijas lapu (ID\_4957) ar derīguma termiņu līdz 2030. gada 6. aprīlim.

**II. SKOLAS MISIJA, VĪZIJA, VĒRTĪBAS**

**Misija** – Rīgas 1. Kristīgās pamatskolas misija ir veselas un stipras personības izaugsme mācību vidē, kas sniedz atbalstu katra izglītojamā personības attīstībai, nodrošinot iekļaujošu vidi, teicama līmeņa zināšanas un caurviju prasmes un atraisot talantus katrā bērnā. Skolas misija ietver Latvijas kristīgās izglītības koordinēšanu, pilnveidošanu un popularizēšanu valstī un ārpus Latvijas robežām, kā arī Skolas apkaimes klimata uzlabošanu un izglītošanu.

**Vīzija** – Skola dod iespēju apgūt kristīgu pasaules uzskatu ar garīgām vērtībām mūsdienu kontekstā, sevis pilnveidošanu par atbildīgiem un godīgiem valsts pilsoņiem, kas savā ikdienas dzīvē realizē augstos kristīgās dzīves ideālus – faktors, kas katru indivīdu dara īpašu un tajā pašā laikā uzliek atbildības un pienākuma nastu.

**Vērtības** – cilvēkcentrēta attieksme – Rīgas 1. Kristīgā pamatskola ir brīvu, radošu un atbildīgu personību audzinoša kristīga vispārizglītojoša pamatskola ar demokrātisku vidi, teicama līmeņa zināšanu, prasmju un kompetenču apguves iespējām.

Vērtību apzināšanās veido pamatu Skolas audzināšanas darba prioritāšu definēšanai:

Brīva personība – drošība par sevi, orientēšanās noteikumos un robežās, ar plašām izvēles iespējām;

Radoša personība – ticība saviem spēkiem, prasme ieraudzīt dažādību, daudzveidīgus risinājumus un mācīties izprast pasauli, citus cilvēkus un sevi.

Atbildīga personība – spēja uzņemties atbildību par savu rīcību, apzināties iekļaujošas vides un personības izaugsmi veicinošas vērtības, veidojot cieņpilnas un emocionāli inteliģentas attiecības ar līdzcilvēkiem un apkārtējo vidi.

Misijas, vīzijas un vērtību īstenošanas caurviju komponentes: SADARBĪBA, CIEŅA, ATBILDĪBA.

**III. SKOLAS STRATĒĢISKAIS MĒRĶIS UN UZDEVUMI**

MĒRĶIS: veidot demokrātisku, radošu emocionāli inteliģentu izglītības vidi, kas balstīta uz izglītojamā, Skolas un ģimenes sadarbību.

UZDEVUMI:

1. nodrošināt izglītojamajiem iespēju kvalitatīvi apgūt vispārējās pamatizglītības programmu, sniegt nepieciešamo metodisko atbalstu pedagogiem pilnveidotā mācību satura un pieejas ieviešanā;
2. pilnveidot mācīšanas un mācīšanās procesa efektivitāti, uz sadarbību un līdzatbildību vērstas daudzveidīgas mācīšanās metodes un formas;
3. veicināt pedagogu sistēmisku savstarpējo sadarbību mācību procesa plānošanā un organizēšanā, lai nodrošinātu mācību satura pēctecību, mazinātu sadrumstalotību, veicinātu kopsakarību izpratni;
4. sadarboties ar Skolas padomi un Skolēnu domi, lai nodrošinātu izglītojamo ģimenēm pozitīvu, kvalitatīvu informācijas apmaiņu un partnerību izglītības programmu mērķu sasniegšanā;
5. īstenot kristīgu vērtību iepazīšanu un sociāli emocionālu prasmju pilnveidošanu kā sabiedriski atbildīgas personības audzināšanas pamatu;
6. pilnveidot zināšanas un izpratni par veselīga dzīvesveida vērtību, sistemātisku fizisko aktivitāšu nozīmi veselības saglabāšanā un nostiprināšanā;
7. radīt izglītojamiem iespējas pieredzes iegūšanai un pašizteiksmei, rosināt izglītojamo iztēli, attīstīt spēju patstāvīgi spriest un izteikt savu viedokli;
8. īstenot daudzveidīgas interešu izglītības un lietderīgas brīvā laika pavadīšanas programmas;
9. sagatavot izglītojamos izglītības turpināšanai nākamajā izglītības pakāpē;
10. racionāli izmantot Skolai iedalītos finanšu resursus.

**SKOLAS STRATĒĢISKĀ PLĀNA IETVARS**

Skolas attīstības plāna izstrādē ņemti vērā nacionāla un reģionāla mēroga attīstības plānošanas dokumenti un tajos noteiktie mērķi un prioritātes izglītības jomā.

|  |  |
| --- | --- |
| **Politikas plānošanas dokumenti** | **Politikas plānošanas dokumenta mērķi un prioritātes izglītības jomā** |
| Latvijas ilgtspējīgas attīstības stratēģija līdz 2030. gadam | Paradigmas maiņa izglītībā, apzinot līdzatbildību kvalitatīvas izglītības nodrošināšanā. Prioritātes: izglītības pieejamība, IT izmantošana, izglītība kā sociālā tīklojuma centrs, kvalitatīva izglītība visa mūža garumā. |
| Latvijas Nacionālais attīstības plāns 2021. – 2027. gadam | Sabiedrības paradumu maiņa, virzība uz augstāku dzīves kvalitāti, zinošāku sabiedrību un lielāku atbildību par vides kvalitāti Latvijā. Prioritātes: pieejama, kvalitatīva, iekļaujoša izglītība, zinātnes izcilība sabiedrības un tautsaimniecības attīstībai. |
| Izglītības likums. Izglītības attīstības pamatnostādnes 2021. – 2027. gadam.  Vadlīnijas izglītības kvalitātes nodrošināšanai vispārējā izglītībā | Izglītības kvalitātes nodrošināšana: kompetenti pedagogi, iekļaujoša izglītība, kvalitatīvas programmas. Koncepcija četrās jomās: 1) Mērķu atbilstība; 2) Kvalitatīvas mācības; 3) Iekļaujoša vide; 4) Laba pārvaldība. |
| Rīgas Attīstības programma 2022. – 2027. gadam | Kompetenču pieejas ieviešana, pedagogu kompetenču pilnveide, sociāli droša vide. Prioritārie rīcības uzdevumi: mācību kvalitātes monitorings, ilgtspējīga resursu pārvaldība, savstarpēja mācīšanās, iesaiste lēmumu pieņemšanā. |

Attīstības plānu Skola saskaņo ar Rīgas valstspilsētas pašvaldības Izglītības, kultūras un sporta departamentu.

**IV SKOLAS ATTĪSTĪBAS PRIORITĀTES UN SASNIEDZAMIE REZULTĀTI**

Skolas attīstības plāna prioritāšu izstrādē ņemti vērā stratēģiskā plāna ietvara dokumenti, Akreditācijas komisijas ziņojumā norādītie uzdevumi izglītības kvalitātes pilnveidei un Skolas noteiktās prioritātes.

Attīstības plāna sasniegto rezultātu izvērtēšanā katra mācību gada noslēgumā plānots izmantot principu *Deminga aplis* – plānot; darīt/ieviest; pārbaudīt/ mērīt/ pārraudzīt; rīkoties, lai precizētu iepriekšējā mācību gadā plānoto, sasniegto un secīgi turpinātu plānot, analizējot un ņemot vērā iepriekšējā gadā sasniegto.

Pielietotās metodes:

* Profesionālas diskusijas (metodiskās grupas u.c.)
* Akreditācijas komisijas sagatavotie ziņojumi un uzdevumi un citi ietvara dokumenti
* Edurio u.c. aptaujas
* Regulāra komunikācija ar izglītojamiem un vecākiem par mācību kvalitāti u.c.

|  |  |  |  |  |  |
| --- | --- | --- | --- | --- | --- |
| Jomas | Kritēriji | 2024./2025.m.g. | 2025./2026.m.g. | 2026./2027.m.g. | 2027./2028.m.g. |
| 1. Atbilstība mērķiem | Kompetences un sasniegumi |  |  |  |  |
| Izglītības turpināšana un nodarbinātība |  |  |  |  |
| Vienlīdzība un iekļaušana |  |  |  |  |
| **2. Kvalitatīvas mācības** | **Mācīšana un mācīšanās** | x | x | x | x |
| **Pedagogu profesionālā kapacitāte** | x | x | x | x |
| Izglītības programmu īstenošana |  |  |  |  |
| **3. Iekļaujoša vide** | Pieejamība |  |  |  |  |
| **Drošība un psiholoģiskā labklājība** | x | x | x | x |
| Infrastruktūra un resursi |  |  |  |  |
| 4. Laba pārvaldība | Finanšu un administratīvā efektivitāte |  |  |  |  |
| Vadības profesionālā darbība |  |  |  |  |
| Atbalsts un sadarbība |  |  |  |  |

**Prioritāte “Kvalitatīvas mācības”**

|  |  |  |  |  |  |
| --- | --- | --- | --- | --- | --- |
| Joma | Kritērijs | **2024./2025.m.g.** | **2025./2026.m.g.** | **2026./2027.m.g.** | **2027./2028.m.g.** |
| **Uzdevumi** | | | | |
| **2. Kvalitatīvas mācības** | **Mācīšana un mācīšanās:**  **pilnveidot mācīšanas un mācīšanās procesa efektivitāti** | 1. Organizēt pāreju no pedagogcentrētas uz izglītojamo centrētu mācību procesu:   * 1. Pilnveidot vienotu izpratni pedagogiem un izglītojamiem par kvalitatīvu un efektīvu mācību stundu, tās uzbūvi un struktūru   2. Skaidri un saprotami definēt un komunicēt ar izglītojamajiem par mācību stundas sasniedzamajiem rezultātiem (turpmāk – SR), uzlabojot atgriezeniskās saites kvalitāti un apjomu   3. Pilnveidot Skolai aktuālu stundu vērošanas veidlapu ceļā uz izglītojamo centrētu mācību procesu   4. Noteikt vienotus un jēgpilnus vērtēšanas kritērijus formatīvajos vērtējumos ar precīziem skaidrojumiem, kas saprotami izglītojamajiem   5. Monitorēt un analizēt cēloņsakarības, lai uzlabotu izglītojamo mācību sasniegumus pārbaudes darbos   6. Uzlabot Karjeras izglītības, valodu un matemātikas jomas attīstības kā caurviju prioritātes. | 2. Uzlabot izpratni par uz izglītojamo centrētu mācību procesu:   * 1. Nodrošināt vienotu izpratni par efektīvu mācību stundu, tās uzbūvi un struktūru gan pedagogiem, gan izglītojamajiem   2. Nostiprināt skaidru un saprotamu komunicēšanu ar izglītojamajiem par mācību stundas SR, to kvalitāti   3. Analizēt un aktualizēt Skolas stundu vērošanas veidlapu ceļā uz izglītojamo centrētu mācību procesu   4. Pielietot ikdienas praksē vienotus vērtēšanas kritērijus formatīvajos vērtējumos ar precīziem skaidrojumiem   5. Savstarpējā vienotībā ar izglītojamajiem monitorēt un analizēt cēloņsakarības, lai uzlabotu izglītojamo mācību sasniegumus pārbaudes darbos   6. Jēgpilnas un ilgtermiņa izpratnes veicinošas Karjeras izglītības, valodu un matemātikas jomas attīstības īstenošana kā caurviju prioritātes. | 3. Pilnveidot uz izglītojamo centrētu pieeju kā pašvadīta mācību procesa veicinātāju:   * 1. Vienotā izpratnē par kvalitatīvu mācību stundu izstrādāt efektīvas izglītojamo centrētas stundas kritēriju un snieguma līmeņu aprakstus   2. Nodrošināt kvalitatīvu un savstarpējā sadarbībā izvērstu komunicēšanu ar izglītojamajiem par mācību stundas SR, iekļaujot pašregulācijas dimensiju   3. Analizēt un aktualizēt Skolas stundu vērošanas savstarpējo procesu kā neatņemamu sastāvdaļu ceļā uz izglītojamo centrētu mācību procesu   4. Nodrošināt vienotus vērtēšanas kritērijus formatīvajos vērtējumos ar precīziem skaidrojumiem   5. Pilnveidot izglītojamo prasmi monitorēt un analizēt cēloņsakarības, lai uzlabotu savus mācību sasniegumus pārbaudes darbos   6. Pilnveidot Karjeras izglītības, valodu un matemātikas jomas attīstības veicināšanu kā caurviju prioritātes kā organisku mācību procesa aktivitāti. | 4. Nostiprināt uz izglītojamo centrētu pieeju kā pašvadīta mācību procesa veicinātāju:   * 1. Vienotā, jēgpilnā izpratnē nodrošināt efektīvas izglītojamo centrētas stundas kritēriju un snieguma līmeņu aprakstu pielietošanu mācību procesā   2. Īstenot SR vienotā izpratnē un ikdienas metodē kā ierastu mācību stundas organizācijas procesa sastāvdaļu   3. Īstenot savstarpējās mācību stundas novērošanas procesu kā organisku un nepieciešamu Skolas izglītības kvalitātes nodrošināšanas sastāvdaļu   4. Nodrošināt vienotus, jēgpilnus un skaidrus formatīvās vērtēšanas kritērijus kā neatņemamu un pašsaprotamu mācību procesa daļu   5. Jēgpilni, argumentēti un regulāri padziļināti analizēt cēloņsakarības kvalitatīva un vienmērīga mācību sasniegumu rezultātu uzlabošanā   6. Nostiprināt izpratni Karjeras izglītības, STEM jomas attīstībā kā absolūtu nepieciešamību nākotnes profesijas izvēlē un darba tirgus konkurencē. |
| **Sasniedzamie rezultāti** | | | | |
| 1. Nodrošināta pāreja no pedagogcentrētas uz izglītojamiem centrētu mācību procesu:   * 1. Pedagogi izstrādā un izprot efektīvas mācību stundas elementus   2. Pedagogi un izglītojamie izprot un iekļauj sniegtu un saņemtu atgriezenisko saiti mācību stundā   3. Izveidota Skolai aktuāla savstarpējās mācību stundu vērošanas veidlapa ceļā uz izglītojamo centrētu mācību procesu   4. Visas mērķgrupas izstrādā un izprot vērtēšanas kritērijus ar precīziem skaidrojumiem   5. Kopīgs izglītojošs darbs pie ikdienas mācību sasniegumu uzlabošanas un izglītojamo mācību sasniegumi kvalitātes pārbaudes darbos   6. Aktualizēta Karjeras izglītība, valodu un matemātikas jomas veicināšana kā caurviju prioritātes – turpināta uzņēmējdarbības principu izpēte un prakse, akcentējot mērķu izvirzīšanas un to sasniegšanas plānošanas prasmes kā mācību procesa būtisku sastāvdaļu. | 2. Uzlabota izpratne par uz izglītojamo centrētu mācību procesu:   * 1. Pedagogi pielieto vienotus efektīvas mācību stundas elementus, iekļaujot pašvadītas mācīšanās darba formas   2. Pedagogi skaidri un saprotam komunicē ar izglītojamajiem par mācību stundas SR kā nozīmīgu stundas elementu   3. Analizēta un pilnveidota Skolai aktuāla stundu vērošanas veidlapa un uzsākts sistēmisks darbs pie savstarpējās mācību stundu vērošanas procesa   4. Visas mērķgrupas izprot un praksē pielieto vienotus vērtēšanas kritērijus ar precīziem skaidrojumiem   5. Jēgpilns un sistēmisks mācību procesa uzlabojums vismaz par 3% ikdienas pārbaudes darbos   6. Veicināta Karjeras izglītība, valodu un matemātikas joma kā caurviju prioritātes – pilnveidota uzņēmējdarbības principu izpēte un prakse, akcentējot mērķu izvirzīšanas un to sasniegšanas plānošanas prasmes kā mācību procesa būtisku sastāvdaļu. | 3. Pilnveidota izpratne par uz izglītojamo centrētu mācību procesu:   * 1. Izstrādāti izglītojamo centrētas stundas kritēriju un snieguma līmeņu apraksti   2. Pedagogi un izglītojamie pielieto uz SR vērstu atgriezenisko saiti kā neiztrūkstošu procesa pašregulējošu stundas elementu   3. Analizēts un pilnveidots Skolai aktuālais savstarpējās mācību stundu vērošanas process   4. Visas mērķgrupas ikdienas praksē pielieto vienotus vērtēšanas kritērijus ar precīziem skaidrojumiem   5. Jēgpilns un izglītojamo pašvadīts mācību process ar 5% kvalitātes rādītāju uzlabošanos   6. Pilnveidota Karjeras izglītība, valodu un matemātikas joma kā caurviju prioritātes – atraisot katra izglītojamā talantus un pilnveidojot personības raksturu, kā pilntiesīgam un neaizstājamam valsts pilsonim. | 4. Nodrošināta izpratne par uz izglītojamo centrētu mācību procesu:   * 1. Mācību procesā izglītojamais izprot sasniedzamo rezultātu, atgriezenisko saiti, ir ieinteresēts un motivēts tā sasniegšanā   2. SR praksē ieviests kā organisks, pašregulējošs un nepieciešams mācību procesa kvalitātes pilnveidojošs instruments   3. Pedagogi īsteno savstarpējo mācību stundu vērošanu kā pašsaprotamu, kompetenču pilnveidojošu mācību procesa uzlabošanas elementu   4. Visas mērķgrupas ikdienas praksē pielieto vienotus vērtēšanas kritērijus ar precīziem skaidrojumiem   5. Par 5% uzlabojies izglītojamo mācību sasniegumi ikdienas pašvadītā mācību procesā un CE rezultātu vidējā rādītāja pieaugums vismaz par 0.5%   6. Nostiprināta personības objektīvas tālākās profesionālās jomas izvēle – saikne starp mācību priekšmetiem un sagatavotību nākotnei saistībā ar globālām problēmām un vēlmi iesaistīties to risināšanā. |
|  | **2024./2025.m.g.** | **2025./2026.m.g.** | **2026./2027.m.g.** | **2027./2028.m.g.** |
|  | **Uzdevumi** | | | |
|  | **Pedagogu profesionālā kapacitāte:**  **plānot pedagogu profesionālās pilnveides apguvi atbilstoši katra profesionālām vajadzībām** | 1. Plānot mācību konsultantu un mentoru atklātās mācību stundas, tādējādi nodrošinot pedagoģiskās pieredzes pārnesi mācību procesa uzlabošanā:    1. Palielināt savstarpējo stundu vērošanas skaitu, īpaši pievēršot uzmanību atgriezeniskās saites iekļaušanai stundas saturā un izglītojamo pašvadītam mācību procesam    2. Izvērtēt mācīšanās darbību efektīvāko metožu izmantošanu mācību stundās saistībā ar izglītojamo vajadzībām un sasniedzamo rezultātu    3. Noteikt regulāru savstarpējo stundu vērošanu, analizēt un nostiprināt iesāktos principus    4. Pilnveidot pedagogu sadarbības formas ar visām mērķauditorijām mācīšanās lietpratības paaugstināšanai ikdienas darbībā    5. Sadarbojoties ar citu mācību priekšmetu pedagogiem, rast iespēju saskaņot atsevišķus mācību tematus un vienoti attīstīt caurviju prasmes, īstenojot skolas izvirzīto gada tēmu un akcentējot vienotu lasītprasmes stratēģijas ieviešanu visos mācību priekšmetos    6. Organizēt pedagogu mācīšanās grupas, īpaši IKT pielietošanas daudzveidīgajām iespējām mācību stundu efektivizēšanai un iekļaujošās izglītības jomā    7. Pilnveidot pedagogu atgriezeniskās saites veidošanas prasmi pašvērtējumu ziņojumos, aktualizējot pedagoģiskā personāla darba pašvērtēšanas sistēmu. | 1. Skola kā mācīšanās organizācija, kas mācās un pilnveidojas, lai atbalstītu, ieinteresētu un atraisītu talantus katrā izglītojamajā:    1. Pilnveidot profesionālās kompetences, pilnvērtīgi un jēgpilni apmeklējot piedāvāto profesionālo kompetenču programmas atbilstoši katra pedagoga mācīšanās vajadzībām    2. Regulāras atgriezeniskās saites sniegšana par gūto pieredzi profesionālās kompetences pilnveides programmās informatīvi pedagoģiskajās sanāksmēs    3. Veicināt pedagogu profesionālo pilnveidi apliecinot un vadot profesionālas pilnveides seminārus, diskusijas un meistardarbnīcas    4. Atbalstīt pedagogu vēlmi apgūt papildus mācību priekšmeta specialitāti    5. Organizēt labās prakses un pieredzes apmaiņu, lai papildinātu jauno pedagogu zināšanas metodikā. Pilnveidot STEM jomas pedagogu profesionālo kapacitāti    6. Mērķtiecīgi plānot un īstenot pedagogu profesionālo izaugsmi, iegūtās zināšanas efektīvi pielietojot praksē, turpinot apgūt un izglītības procesā nodrošināt IKT izmantošanas iespējas    7. Organizēt pedagogiem supervīziju atbalstu. | 1. Plānveidīgi un regulāri sadarboties mācību metodiskā darba jomā, nodrošinot izglītības programmu mērķu sasniegšanu – starppriekšmetu saikni, starpdisciplināro mācīšanos, caurviju prasmju, vērtību un tikumu apguvi:    1. Veicināt regulāras mācību jomu skolotāju diskusijas mācīšanas un mācīšanās stratēģiju lietpratīgā izvēlē izglītības programmu īstenošanā, rosinot pedagogu pieredzes apmaiņu daudzveidīgos formātos    2. Veidot starpdisciplināras stundas un pārbaudes darbus, sadarbojoties vairāku mācību priekšmetu pedagogiem, radot izglītojamo dziļāku izpratni par mācību jomu kopsakarībām un starppriekšmetu saikni    3. Mācību jomu pedagogu metodiskā darba materiālu bankas pilnveidošana un papildināšana Skolas datortīkla mākonī    4. Dabaszinātņu un tehnoloģiju jomas priekšmetu apguves monitorings un pedagogu sadarbības veicināšana, t.sk. starpdisciplinārā valsts pārbaudes darba kontekstā    5. Pilnveidot mācību sasniegumu vērtēšanas kārtību    6. Īstenot regulāru un personalizētu metodiskā atbalsta nodrošināšana visiem jaunajiem pedagogiem, lai papildinātu jauno pedagogu zināšanas metodikā    7. Monitorējot, analizējot un pilnveidojot metodiskā darba efektivitāti, veicinot talantīgo izglītojamo izaugsmi un jēgpilni attīstot atbalsta sistēmu izglītojamajiem ar mācīšanās grūtībām. | 1. Uzlabot sadarbību ar visām Skolas mērķgrupām, realizējot un izvērtējot mācību un audzināšanas darba aktivitātes, uzsverot līdzdalības un līdzatbildības lomu:    1. Organizēt regulāru, sistemātisku un jēgpilnu informācijas apmaiņu (Skola – ģimene – Skola)    2. Padziļināt izpratni par lietpratībā balstīto pieeju un mācību saturu, nodrošinot iespēju izvērtēt esošo pieredzi.    3. Organizēt visa veida aktivitātes pārdomāti un jēgpilni, ar vienotu izpratni par mērķi, papildinot ikdienas mācību un audzināšanas procesu un nodrošinot sistēmisku atgriezeniskās saites kvalitāti    4. Veicināt ieinteresētību un aktīvu iesaisti pasākumu sagatavošanā un īstenošanā    5. Motivēt izglītojamos iesaistīties uz rezultātu virzītā mācību procesā, mācot mācīties, iedziļinoties un sadarbojoties, izmantojot digitālās prasmes, rosinot iesaistīties savstarpējā un pašvērtēšanas procesā, apzinoties savu personīgo atbildību augstāku mācību rezultātu sasniegšanai    6. Veicināt līdzsvarotu personīgo lēmumu pieņemšanu par turpmāko izglītību    7. Nodrošināt saskaņotu, sistēmisku un pēctecīga zināšanu un prasmju apguvi. |
|  | **2024./2025.m.g.** | **2025./2026.m.g.** | **2026./2027.m.g.** | **2027./2028.m.g.** |
| **Sasniedzamie rezultāti** | | | | |
|  |  | 1. Skola plāno regulāras mācību konsultantu un mentoru atklātās stundas, izmantojot Skolas koplietošanas dokumentā izveidotu grafika tabulu:    1. Katrs pedagogs ir veicis no 10 līdz 15 kolēģa vadītas mācību stundas vērošanu, īpaši analizējot atgriezeniskās saites ietekmi uz mācīšanās procesa kvalitāti    2. Skola nosaka regulāru savstarpējo stundu vērošanas kārtību, analizē un nostiprina iesāktos principus, kas vērsti uz individuālo izaugsmi    3. Organizēta pedagogu mācīšanās atbalsta grupa. 80% mācību stundu notiek jēgpilna IT rīku izmantošana    4. Notiek savstarpējā pieredzes apmaiņa un mācīšanās ar labās prakses piemēriem efektīvu mācību metožu un darba formu ieviešanā ikdienas darbā    5. Pilnveidota pedagogu atgriezeniskās saites veidošanas prasme pašvērtējumu ziņojumos ik pusgadā, caur pašanalīzi uzlabojot savu profesionālo kapacitāti    6. Veicināta talantīgo izglītojamo izaugsme un dažādotas mācību metodes, īpaši akcentējot STEM mācību priekšmetus. Skolas olimpiādēs piedalās 40% izglītojamo    7. Īstenoti kopēji projekti un/vai katras mācību jomas starpdisciplināras stundas un pārbaudes darbi, sadarbojoties vairāku mācību priekšmetu pedagogiem, radot izglītojamajiem dziļāku izpratni par mācību jomu kopsakarībām un starppriekšmetu saikni | 1. Mērķtiecīgi plānota un īstenota pedagogu profesionālās kompetences izaugsme, iegūtās zināšanas efektīvi pielietojot praksē, turpinot apgūt un izglītības procesā nodrošināt informāciju tehnoloģijas izmantošanas iespējas:    1. VIIS dati apliecina, ka pedagogi attīsta savas profesionālās kompetences    2. Visi pedagogi mērķtiecīgi iesaistījušies profesionālās kompetences pilnveidē, sistemātiski apmeklējot seminārus, kursus, konferences u.c. tālākizglītības iespējas    3. Sekmēta motivācija sava darba kvalitātes paaugstināšanai, personīgai izaugsmei, zināšanu papildināšanai un sadarbībai ar savas jomas profesionāļiem    4. Pedagogiem ir skaidrs profesionālās izaugsmes plāns un iespēja saņemt atbalstu, nodrošinot izglītojamajiem iespēju optimālā līmenī apgūt vielu    5. Aktualizēta pedagogu profesionālās kvalitātes novērtēšanas kārtība, paredzot profesionālās pilnveides ietekmes indikatorus pedagoģiskajā procesā    6. Uzlabota STEM jomas pedagogu profesionālā kapacitāte, iesaistot īpašās profesionālās pilnveides programmās    7. Pedagogiem nodrošināts supervīziju atbalsts. | 1. Regulārs mācību jomu metodisko darbs diskusijas mācīšanas un mācīšanās stratēģiju lietpratīgā izvēlē izglītības programmu īstenošanā, rosinot pedagogu pieredzes apmaiņu daudzveidīgos formātos:    1. Regulāra un personalizēta metodiskā atbalsta nodrošināšana visiem jaunajiem pedagogiem    2. Uzsākta lasītprasmes stratēģijas ieviešana visos mācību priekšmetos    3. Regulāra pedagogu savstarpēja pieredzes apmaiņa mācību jomu darbā, aktīvā stundu vērošanas procesā, profesionālās sarunās, metodisko materiālu apmaiņā    4. Monitorēta un pilnveidota atbalsta sistēma izglītojamajiem ar mācīšanās grūtībām, dažādotas mācību metodes, ņemot vērā iekļaujošas izglītības metodiku    5. Izglītojamo mācību sasniegumu vērtēšana ir sistemātiska, iekļaujoša, atklāta un metodiski daudzveidīga ar mērķi motivēt izglītojamos pilnveidoties, paaugstinot mācību sasniegumus un veidojot pašvadītās mācīšanās ieradumus    6. Pedagogi noorganizējuši viktorīnas, konkursus, lasīšanas stundas un citas valodu jomas aktivitātes ar mērķi uzlabot mācīšanas un mācīšanās procesa kvalitāti | 1. Laba sadarbība starp visām Skolā iesaistītajām pusēm, t.sk., nodrošinot sekmīga iekļaujošās izglītības programmas īstenošanu:    1. Padziļināta izpratne par lietpratībā balstīto pieeju un mācību saturu, nodrošinot iespēju izvērtēt esošo pieredzi valodas un mācību satura integrēšanā mācību procesā un pilnveidot prasmes izmantot valodu kā līdzekli mācību satura apguvē un caurviju prasmju attīstībā    2. Pilnveidota sadarbība ar izglītojamo likumiskajiem pārstāvjiem, nodrošinot kvalitatīvas un savlaicīgas informācijas apmaiņu    3. Sadarbības efektivitātes uzlabošanai izmanto digitālās sistēmas elektroniskai saziņai, dokumentu un materiālu glabāšanai, izglītojamo likumisko pārstāvju un sabiedrības informēšanai u.tml.    4. Pedagogi vienoti ar ģimenēm motivējuši izglītojamos iesaistīties uz rezultātu virzītā mācību procesā, mācot mācīties, iedziļinoties un sadarbojoties, izmantojot digitālās prasmes, rosinot iesaistīties savstarpējā un pašvērtēšanas procesā, apzinoties savu personīgo atbildību augstāku mācību rezultātu sasniegšanai    5. Izglītības procesā nodrošināta saskaņota un pēctecīga zināšanu un prasmju apguve    6. Veicināta pašiniciatīva, sabiedrības vajadzībām atbilstoša, mūsdienīgs izglītības procesa nodrošināšanā. |

**Prioritāte “Iekļaujoša vide”**

|  |  |  |  |  |  |
| --- | --- | --- | --- | --- | --- |
| **Joma** | **Kritērijs** | **2024./2025.m.g.** | **2025./2026.m.g.** | **2026./2027.m.g.** | **2027./2028.m.g.** |
| 1. **Iekļaujoša vide** | **Drošība un psiholoģiskā labklājība: attīstīt emocionālu inteliģenci** | **Uzdevumi** | | | |
| 1. Izglītojamiem ir pieejams dažāda veida atbalsts personības izaugsmei:    1. Palielināt mācību procesa individualizāciju un iekšējo diferenciāciju ikdienas mācību procesā, izstrādājot kvalitatīvus mācību satura apguves plānus, nosakot izglītojamo spējām, attīstības līmenim un emocionālajai noturībai atbilstošus sasniedzamos rezultātus    2. Īstenot Skolas gada caurviju tēmu saistībā ar globālām problēmās, attīstot iedziļināšanos, radošumu un konkrētus mehānismus problēmu risināšanā    3. Nodrošināt vienotu izpratni par drošu un labvēlīgu vidi, labu uzvedību un savstarpēju cieņu    4. Regulāri aktualizēt visām Skolas mērķgrupām attīstības mērķus, vīziju, Skolas vērtības, sasniedzamos rezultātus ikdienas mācību procesā, t.sk. individuālā līmenī    5. Uzlabot izglītojamo uzvedības un darba kultūru līdz minimumam samazinot mobilo ietaišu lietošanu izklaidei, tādējādi pilnveidojot izpratni par sociāli emocionālas inteliģences pamatprincipiem    6. Uzlabot izpratni par pedagogu darba profesionālās ētikas principiem. | 1. Izglītojamiem ir pieejams dažāda veida atbalsts personības izaugsmei:    1. Īstenot visās mērķgrupās vienotu izpratni par Skolas attīstības mērķu, vērtību. vīzijas, sasniedzamo rezultātu integrēšanu ikdienas mācību procesā, iekļaujot individuālo līmeni    2. Pilnveidot izglītojamo uzvedības un darba kultūru, balstoties uz pilnveidotu izpratni un īstenojot preventīvus un izglītojošus pasākumus vienlīdzīgas, taisnīgas un iekļaujošas savstarpējo attiecību vides veicināšanai    3. Pilnveidot pedagogu savstarpējas sadarbības principus audzināšanas darbā – aktīvā stundu vērošanas procesā, profesionālās sarunās, t.sk. ar atbalsta personālu    4. Iesaistīt izglītojamos jēgpilnā mācību procesā, balstoties uz individuālajām spējām, mācot mācīties, turpinot pilnveidot sadarbības, līdzdalības un problēmu risināšanas prasmes, sagatavot izglītojamos integrācijai sabiedrībā    5. Paaugstināt mācīšanas un mācīšanās procesa kvalitāti, mērķtiecīgi veidojot atbalsta mehānismus un sekmējot izglītojamo efektīvas valoddarbības (runāšanas, klausīšanās, lasīšanas, rakstīšanas, izpratnes) prasmju apgūšanu    6. Turpināt nodrošināt nepieciešamo atbalstu visām izglītības procesā iesaistītājām pusēm pēc izstrādāta rīcības plāna problēmu risināšanas gadījumos. | 1. Izglītojamiem ir pieejams daudzveidīgs atbalsts personības izaugsmei:    1. Apzināt Skolas attīstības plānu visās mērķgrupās – regulāras atgriezeniskās saites veidošanā par attīstības mērķu, vīzijas, sasniedzamo rezultātu ikdienas mācību procesā, iekļaujot individuālo līmeni    2. Nostiprināt izglītojamo uzvedības un darba kultūru, balstoties uz pilnveidotu izpratni, emocionālas inteliģences pamatprincipiem    3. Stiprināt pedagogu sadarbības principus ar vienotu izpratni par pedagogu darba profesionālās un kristīgās ētikas principiem    4. Izstrādāt un aprobēt kvalitatīvi mācību un metodiskie materiāli valoddarbības un matemātikas mācīšanās stratēģijas prasmju attīstīšanai    5. Organizēt viktorīnas, erudīcijas konkursus, atklātās mācību stundas, projektus un citas aktivitātes ar mērķi, rosināt un popularizēt izglītojamo interesi par mācību jomām    6. Īstenot daudzveidīgus pasākumus, nodrošinot izglītojamo iekļaušanu sabiedrībā un darba tirgū | 1. Izglītojamiem ir pieejams daudzveidīgs un personalizēts atbalsts personības izaugsmei:    1. Pilnveidot saskaņotu un vienotu visu iesaistīto pušu izpratni par faktoriem, kuri ietekmē emocionālo drošību izglītības vidē (mobings, ņirgāšanās, bosings, apcelšana, arī attiecībā uz digitālo vidi u.tml.), balstoties uz pilnveidotu izpratni, emocionālas inteliģences pamatprincipiem    2. Skolas attīstības plāna regulāra apzināšanās visās mērķgrupās, caur regulāru atgriezenisko saiti nodrošinot nepārtrauktu attīstību ikdienas mācību procesā, t.sk. individuālā līmenī    3. Sadarbībā ar IKSD rast iespēju uzlabot mūsdienīgas vides pieejamību    4. Organizēt vecāku tematiskās un interešu grupu nodarbības    5. Izveidot sistēmu datos balstītai lēmumu pieņemšanai un proaktīvai rīcībai izglītojamo emocionālās un fiziskās drošības apdraudējumu mazināšanai, regulāri veicot darba analīzi    6. Pilnvērtīgi un diferencēti organizēt Karjeras izglītības programmu |
| **2024./2025.m.g.** | **2025./2026.m.g.** | **2026./2027.m.g.** | **2027./2028.m.g.** |
| **Sasniedzamie rezultāti** | | | |
| 1. Izglītojamiem ir pieejams dažāda veida atbalsts personības izaugsmei:    1. Nodrošināta izglītības programmas apguves pieejamība atbilstoši katra izglītojamā veselības stāvoklim, spējām un iespējām, radot apstākļus zināšanu ieguvei, vispusīgu darba iemaņu un prasmju veidošanai, talantu un dotumu attīstīšanai, sagatavojot patstāvīgai dzīvei    2. Katra izglītojamā harmoniskas personības veidošana un starpdisciplināru prasmju, kritiskās domāšanas un spriestspēju attīstību, attīstot potenciālu dažādu globālu problēmu risināšanā    3. Visas mērķgrupas iepazīstinātas ar Skolas attīstības plānu. Skolā izvietotas atgādnes, regulāri aktualizēti Skolas attīstības mērķi un vērtības    4. Uzlabota izglītojamo uzvedības un darba kultūra – izstrādāta Skolas Emocionālās inteliģences programma    5. Skolas izveidots izglītojamo mācību gada ceļa kartes žurnāls regulāru pierakstu veikšanai un atgriezeniskās saites veidošanai    6. Īstenots vienots klasvadības princips, pilnveidojot klases un skolas uzvedības noteikumus, aktualizējot uzvedības noteikumu atgādņu piktogrammas, nostiprinot tos dažāda veida aktivitātēs    7. 95% izglītojamo un darbinieku zina, kur meklēt atbalstu sarežģītu situāciju risināšanā. | 1. Izglītojamiem ir pieejams dažāda veida atbalsts personības izaugsmei:    1. Skolā izvietotās atgādnes tiek regulāri praktiski un organiski iedzīvinātas, īstenojot Skolas attīstības mērķi un vērtību iekļaušanu ikdienas norisēs    2. Pilnveidota izglītojamo uzvedības un darba kultūra – īstenojot Skolas Emocionālās inteliģences programmas mācību elementus identificēto risku mazināšanai    3. Sekmīgi turpināts pašregulācijas process Skolas izveidotā mācību gada ceļa kartes žurnāls katram izglītojamajam sistēmiskās atgriezeniskās saites stiprināšanai    4. Pilnveidota jēgpilna sadarbība ar valsts, pašvaldības un nevalstiskām organizācijām, organizējot tematiskas nodarbības gan skolā, gan izbraukumos    5. Pilnveidoti pedagogu savstarpējas sadarbības principi audzināšanas darbā klasvadības principu ieviešanā, profesionālās sadarbībā, izglītojamo atbalsta profesionālā sniegumā. atbalsta personālu    6. 80% pedagogu līdzdarbojas mācīšanas un mācīšanās procesa plānošanā, monitorēšanā, analizē, lai iegūtu izdarītu secinājumus un veiktu nepieciešamos uzlabojumus. | 1. Izglītojamiem ir pieejams daudzveidīgs atbalsts personības izaugsmei:    1. Nostiprināta izglītojamo uzvedības un darba kultūra Skolas Emocionālas inteliģences programmā    2. Regulāri (vismaz 4x mācību gadā) aktualizēti klases un skolas uzvedības noteikumi un uzvedības noteikumu atgādņu piktogrammas    3. Organizētas starpbrīžu aktivitātes, plānošanā un īstenošanā iesaistot izglītojamos    4. Turpināta sadarbība ar valsts, pašvaldības un nevalstiskām organizācijām, organizējot tematiskas nodarbības gan skolā, gan izbraukumos    5. Pilnveidota izglītojamo kartēšanas sistēma katrai klasei, lai nodrošinātu monitorētu un analizētu rezultātu, izdarot secinājumus un veicot nepieciešamos uzlabojumus    6. Uzsākta metodisko materiālu datu bāze valoddarbības un matemātikas mācīšanās stratēģijas prasmju attīstīšanai    7. Pilnveidots darbs ar talantīgajiem izglītojamajiem, paplašinot pedagogu izpratni par iekļaujošo izglītību ar izcilību | 1. Izglītojamiem ir pieejams daudzveidīgs atbalsts personības izaugsmei:    1. Nodrošināta izglītojamo uzvedības un darba kultūra    2. Jēgpilna, sistēmiska un pēctecīga sadarbība ar valsts, pašvaldības un nevalstiskām organizācijām, organizējot tematiskas nodarbības gan skolā, gan izbraukumos visām Skolas mērķgrupām    3. Monitorēts pedagogu savstarpējas sadarbības process, nodrošinot vispusīgu, skaidru un pamatotu informācijas apmaiņu, vienotu Skolas mērķu un vērtību ieviešanā    4. Apzināta izpratne par kristīgās ētikas principiem, īstenotiem ikdienas Skolas vidē    5. 70% izglītojamo mācību posma noslēgumā ir apzināti izdarījuši tālākās izglītības ceļa izvēli    6. 70% izglītojamo atzinīgi vērtē sadarbību ar pedagogiem mācību procesā. |

Attīstības plāns 2024./2025. – 2027./2028. mācību gadam apspriests Skolas pedagoģiskās padomes sēdē 2024.gada 29.augustā.

Direktore I. Gaile

Putniņa

67474613

SASKAŅOTS

Rīgas valstspilsētas pašvaldības Izglītības, kultūras un sporta departamenta

Izglītības pārvaldes priekšnieka – direktora vietnieka p.i. L. Lancmane